Zagreb, 28. veljače 2014.

Poštovani,

Sa zadovoljstvom Vas pozivamo na javno predstavljanje projekta i svečanu dodjelu prvih MAMFORCE COMPANY certifikata koje će se održati

**u** **četvrtak** **6. ožujka 2014. godine**

**s početkom u 10 sati**

**u prostoru Hrvatske udruge poslodavaca,**

**Radnička cesta 52, prvi kat, Zagreb**

**(prvi kat poslovnog centra Green Gold)**

### Na predstavljanju će o važnosti projekta govoriti i uručiti certifikate pomoćnica ministra gospodarstva Sabina Škrtić, pravobraniteljica za ravnopravnost spolova Višnja Ljubičić, dipl. iur i Marija Knežević Kajari iz Ministarstva rada i mirovinskog sustava. Prisutnima će se obratiti i predstavnici tvrki koje su zbog provođenja obiteljski osviještene *(family friendly)* politike upravljanja ljudskim potencijalima prve stekle pravo isticanja oznake MAMFORCE COMPANY.

MAMFORCE COMPANY dodjeljuje se organizacijama koje uspješno organiziraju posao i radno okruženje uz poštovanje načela ravnoteže profesionalnog i privatnog života, prvenstveno za zaposlene majke kojima se tako omogućava nesmetani razvoj profesionalne karijere uz istodobno odgovorno roditeljstvo.

Voditeljica predstavljanja bit će mr. sc. Dijana Kobas Dešković, predsjednica Instituta za istraživanje i edukaciju Zaposlena mama i pokretačica projekta MAMFORCE COMPANY.

Pokrovitelji projekta su Pravobraniteljica za ravnopravnost spolova, Ministarstvo gospodarstva, Ministarstvo rada i mirovinskog sustava, Hrvatska udruga poslodavaca, Hrvatska gospodarska komora i United Nations Global Compact.

Ukoliko ste u mogućnosti prisustvovati predstavljanju, ljubazno Vas molimo da svoj dolazak potvrdite na niže navedene kontakte:

e-mail: andrea.cimbal.matic@spona.hr

091/4663-678

S poštovanjem,

Institut za istraživanje i edukaciju ZAPOSLENA MAMA

Predsjednica:

Mr. sc. Dijana Kobas Dešković, MBA